Marvel løfter sløret for phase 5+6: To nye Avengers-film på vej

I går blev sløret løftet for Marvels phase 5+6, under Comic-Con i San Diego, som blandt andet byder på to nye Avengers-film.

Læs mere om Comic-Con her: Comic-Con 2022 er i gang. Se de mange nye trailers her!

Phase 4 i MCU (Marvel Cinematic Universe) er så småt ved at lakke mod enden. Sidste film i phase 4 bliver Black Panther: Wakanda Forever. Denne film bliver desværre uden Chadwick Boseman i hovedrollen, der gik bort i 2020. Filmen får premiere til november og Marvel har netop frigivet en trailer til filmen.

Se den første trailer til Black Panther: Wakanda Forever

Phase 5 – (2023-2024)

Phase 5 begynder i starten af 2023 med den tredje Ant-Man-film – Ant-Man and the Wasp: Quantumania. Her kommer også et gensyn med Guardians of The Galaxy, en sæson 2 af Loki, samt en fortsættelse af Captain America, med Sam Wilson (Anthony Mackie) i hovedrollen. Denne fase byder igen på nye serier og film såsom Echo, Ironheart og Thunderbolts.

Her er hele listen over film og serier i phase 5:

Ant-Man and the Wasp: Quantumania – Februar 17, 2023

Secret Invasion – Forår 2023

Guardians of the Galaxy Vol. 3 – 5. maj, 2023

Echo – Sommer 2023

Loki Season 2 – Sommer 2023

The Marvels – 28. juli, 2023

Blade – 3. november, 2023

Ironheart – Efterår 2023

Agatha: Coven of Chaos – Vinter 2023/2024

Daredevil: Born Again – Forår 2024

Captain America: New World Order – 3. maj, 2024

Thunderbolts – 26. juli, 2024

Marvel phase 5

Phase 6 – To nye Avengers-film (2024-2025?)

Phase 6 sluttes af med en stor finale bestående af to Avengers-film. Den ene film hedder Avengers: The Kang Dynasty og den anden går under navnet Avengers: Secret Wars. Inden de to Avengers-film kommer der dog en ny Fantastic Four-film.

Hele programmet for phase 6 er dog ikke blevet afsløret endnu.

Her er de indtil videre planlagte film:

Fantastic Four – 8. november, 2024

Avengers: The Kang Dynasty – 25. maj, 2025

Avengers: Secret Wars – 7. november, 2025

Marvel har desuden bekræftet at phase 4-6 også vil være kendt som “The Multiverse Saga”.

Læs også: OnePlus 10T præsenteres den 3. august

Marvel løfter sløret for phase 5+6: To nye Avengers-film på vej